Բելգիական հովվաշուն

Բելգիական հովվաշուն, ընտանի շների ցեղատեսակ։ Պատկանում է հովվաշների ցեղին։ Բելգիական հովվաշներ են գրյունենդալը, լակենուան, մալինուան և թերվյուրենը։ Ըստ ՇՄՖ դասակարգման, բոլոր այդ շները համարվում են մեկ ցեղի շներ։ Որոշ երկրներում այդ ցեղերից յուրաքանչյուրը ներկայացված է առանձին։

Ներածություն 
Ինչպես արդեն նշվեց, բելգիական հովվաշան 4 տեսակ կա.

 Գրյունենդալ (երկարամազ, սև)
 Լակենուա (հաստամաշկ)
 Մալինուա (կարճամազ)
 Թերվյուրեն (այլ գույնի, երկար մազերով, բացի սևից)

Նրանք բոլորը տարբերվում են միայն բրդի և գույնի հյուսվածքով և երկարությամբ.

ԱՄՆ-ում բելգիական հովվաշուն անունով հայտնի է միայն գրյունենդալը, մալինուան և թերվյուրենը գրանցված են որպես առանձին ցեղատեսակներ՝  «բելգիական մալինուա» և «բելգիական տերվյուրեն», իսկ լակենուա՝ չորս տարատեսակներից ամենահազվագյուտը, ընդհանրապես ճանաչված չէ։

Ցեղատեսակի նկարագրություն

Ընդհանուր տեսք 
Բելգիական հովվաշունը միջին չափի սպորտային ցեղատեսակ է, սովորաբար հասակը տատանվում  56-66 սմ  միջև։ Նրանք սովորաբար կշռում են 20-ից մինչև 30 կգ։ Իդեալական հասակը 62 սմ է։

Գլուխ 
Գլուխը երկար է, բայց ոչ շատ։ Գանգի մասի և դնչի երկարությունը։ Քիթը սև է, քթանցքները լայն են։ Շուրթերը բարակ են, պիգմենտացված։ Այտոսկրերը սուր են, գրեթե հարթ, ջլոտ։ Ծնոտն ամուր է, ատամները՝ սպիտակ։

Աչքեր 
Աչքերը շագանակագույն են,միջին չափի, ոչ ուռուցիկ, իրար մոտ։ Հայացք ուղիղ է, աշխույժ, խելացի և հետաքրքրասեր.

Ականջներ 
Ականջները եռանկյունաձև են, ուղիղ և վեր տնկված։

Պարանոց 
Պարանոցը լավ արտահայտված է, երկար է,  աստիճանաբար լայնանում է դեպի ուսերը։

Առջևի վերջույթներ 
Առջևի վերջույթներն ամուր են, մկանուտ։

Պոչ 
Պոչը լավ տնկված է, միջին երկարության։ Հանգիստ վիճակում  այն ներքև է իջեցրած, շարժվելու ընթացքում պոչը բարձրանում է կորի տեսքով։

Գույն

Թերվյուրեն 
Գույնը կարմիր-կրակագույն է։ Ոչ վառ գունավորման պատճառով բոլոր շները չեն կարող հավակնել «գերազանց» գնահատականի, առավել ևս ստանալ CAC, CACIB կամ CAC, CACIB տիտղոս։

Մալինուա 
Գույնը համաչափ է, շիկակարմիր։

Գրյունենդալ 
Գույնը համաչափ է, սև։ Միայն փողկապանման սպիտակ նախշ կա և ոտքի թաթերն են սպիտակ։

Լակենուա 
Շիկակարմիր է, դենչի և պոչի հատվածում սև հետքերով։ Կրծքավանդակի և ոքի մատների վրա սպիտակ հետքեր կան։

Հասակ 
Սովորաբար հասակը տատանվում  56-66 սմ  միջև։

Պատկերասրահ

Բնավորություն 
Բնությունից այս ցեղատեսակի շներն օժտված են խելքով և լավ հիշողությամբ։ Նրանք հնազանդ են, համարձակ և հասկացաղ, ինչպես նաև շատ խելացի։

Վարժեցում 
Բելգիական հովվաշները լավ են վարժվում, փորձառու վարժեցնողի ձեռքում շունը արագ սովորում է կատարել այն ամենը, ինչ պահանջվում է։ Ընդհակառակը, կոպիտ վերաբերմունքից ժամանակի ընթացքում կարող է ագրեսիվ դրսևորումներ ցուցաբերել։

Ծանոթագրություններ

Արտաքին հղումներ 
 
 
 

Շան ցեղատեսակներ
Բելգիայի մշակույթ
Կաթնասուններ
Կենդանիներ այբբենական կարգով
Շներ
Բնօրինակում անաղբյուր հոդվածներ